ΓΡΑΠΤΗ ΕΡΩΤΗΣΗ E-0316/03

υποβολή: Chris Davies (ELDR) προς την Επιτροπή

(10 Φεβρουαρίου 2003)

Θέμα: Μελέτες επικύρωσης των πειραμάτων χωρίς τη χρήση ζώων

Τον Ιούλιο του 2002, το ΕΚΕΕΜ(1) προσδιόρισε τα 13 πειράματα χωρίς τη χρήση ζώων που απαριθμούνται στη συνέχεια ως τεχνικά έτοιμες να ολοκληρώσουν τις μελέτες προεπικύρωσης ή επικύρωσης μέχρι το 2003:

- Ανάπλαση πρότυπου δέρματος σε ανθρώπινο δέρμα

- Λειτουργικό τεστ δερματικής ακεραιότητας

- Ερεθισμός ματιών QSAR ή ESR

- Oξεία συστημική τοξικότητα QSAR/DEREK

- Η in vitro βιοκινητική ανιχνευτής του μεταβολισμού

- Πολυστρωματική κυτταροκαλλιέργεια ανθρώπινου συκωτιού στη βιοκινητική

- Τρισδιάστατες εγκεφαλικές κυτταροκαλλιέργειες τουποδοχέα/τοξικότητας συστήματος (νευροτοξικότητα) και κυτταρική γραμμή του νευροβλαστώματος

- Υποδοχέας/νευροτοξικότητα Glial και νευρωνικές κυτταροκαλλιέργειες

- Γονοτοξικότητα/in vitro μικροπυρηνικές δοκιμές γονοτοξικών καρκινογόνων

- Δοκιμή αναπαραγωγικής τοξικότητας (ανδρική γονιμότητα) των κυτταρογραμμών Leydig

- Κυτταρικά συστήματα ενδοκρινούς διάσπασης για σύνδεσηποδοχέα.

- Ενδοκρινής διάσπαση QSAR για πρόβλεψη της σύνδεσηςποδοχέα.

Μπορεί η Επιτροπή να επιβεβαιώσει ότι τη στιγμή αυτή βρίσκεται εν εξελίξει μελέτη προεπικύρωσης ή επικύρωσης για κάθε μια από τις δοκιμές αυτές· Εάν όχι, μπορεί η Επιτροπή να εξηγήσει γιατί καθυστερούν οι ιδιαίτερες μελέτες και πότε αναμένεται η έναρξή τους·

(1) Το Ευρωπαϊκό Κέντρο Επικύρωσης Εναλλακτικών Μεθόδων, στην έκθεσή του Εναλλακτικές (Χωρίς τη χρήση ζώων) Μέθοδοι για Χημικές Δοκιμές: Τρέχουσα Κατάσταση και Μελλοντικές Προοπτικές.

Απάντηση του κου Busquin εξ ονόματος της Επιτροπής

(27 Φεβρουαρίου 2003)

Τον Ιούλιο του 2002, το ΕΚΕΕΜ(1) προσδιόρισε τις κατωτέρω 13 δοκιμασίες στις οποίες δενπεισέρχεται η χρήση ζώων, ως τεχνικά επαρκείς για την ολοκλήρωση των μελετών προέγκρισης ή έγκρισης, μέχρι το 2003.

Η τρέχουσα κατάσταση είναι η ακόλουθη:

- Ανάπλαση πρότυπου δέρματος σε ανθρώπινο δέρμα

- Λειτουργικό τεστ δερματικής ακεραιότητας

Τρέχουσες δοκιμασίες έγκρισης αναπλασμένης ανθρώπινης επιδερμίδας (Epiderm και Episkin) και λειτουργικό τεστ δερματικής ακεραιότητας (Skin integrity function test — SIFT) για οξύ δερματικό ερεθισμό· το πρόγραμμα καθυστερεί για διοικητικούς λόγους (πρόσκλησηποβολής προσφορών).

- Οξεία συστημική τοξικότητα πλην των QSAR/DEREK

Το 2002, το ΕΚΕΕΜ δρομολόγησε μία κοινή μελέτη έγκρισης με την Αμερικανική Διοργανική Συντονιστική Επιτροπή για την Έγκριση Εναλλακτικών Μεθόδων — ICCVAM.

Πρωταρχικός στόχος της μελέτης αυτής είναι η εκτίμηση της εγκυρότητας δύο βασικών δοκιμασιών κυτταροτοξικότητας, της δοκιμασίας κυτταροτοξικότητας με Neutral Red Uptake BALB/c 3T3 και της δοκιμασίας κυτταροτοξικότητας κανονικών ανθρώπινων κερατινοκυττάρων με Neutral Red Uptake, για την βελτίωση και τον περιορισμό της χρήσης ζώων στις δοκιμασίες οξείας από του στόματος τοξικότητας.

Η μελέτη προβλέπεται να έχει ολοκληρωθεί στα τέλη του 2003/αρχές του 2004.

- In vitro βιοκινητική ανιχνευτής του μεταβολισμού

Οι προεγκριτικές μελέτες (Φάση Ι) με τη χρήσηποκυτταρικών πλασμάτων από ανθρώπινα ηπατικά κύτταρα ή από γενετικά τροποποιημένες κυτταρικές σειρές που εκφράζουν ανθρώπινα γονιδιώματα για τον προσδιορισμό επενεργειών στις οποίεςπεισέρχεται ο μεταβολισμός, αρχίζουν το 2003.

Φάση II Η προέγκριση των in vitro μοντέλων για την εκτίμηση της επενέργειας του ενζυμικού πολυμορφισμού στον μεταβολισμό έχει ολοκληρωθεί.

- Πολυστρωματική κυτταροκαλλιέργεια ανθρώπινου ήπατος στη βιοκινητική

Η προέγκριση των πολυστρωματικών κυτταροκαλλιεργειών ανθρώπινου ήπατος (Φάση ΙΙ) για την εκτίμηση της επαγωγής βασικών ενζύμων βιομετασχηματισμού άρχισε το 2003.

- Τρισδιάστατες εγκεφαλικές κυτταροκαλλιέργειες τουποδοχέα/τοξικότητας συστήματος (νευροτοξικότητα)

Οι προεγκριτικές μελέτες (Φάση Ι) στις οποίες χρησιμοποιούνται τρισδιάστατες εγκεφαλικές κυτταροκαλλιέργειες (συσσωματώματα) άρχισαν το 2003. Καθορίστηκε το μοντέλο.

- Κυτταρική γραμμή του νευροβλαστώματος

Το μοντέλο εξετάζεται από το ΕΚΕΕΜ. Η προέγκριση (Φάση Ι) των κυτταρικών γραμμών του νευροβλαστώματος άρχισε το 2003.

- Υποδοχέας/νευροτοξικότητα νευρογλοιακές και νευρωνικές κυτταροκαλλιέργειες

Το μοντέλο εξετάζεται από το ΕΚΕΕΜ. Οι προεγκριτικές μελέτες (Φάση Ι) στις οποίες χρησιμοποιούνται μεικτές καλλιέργειες νευρογλοιακών και νευρωνικών κυττάρων άρχισαν το 2003.

- Γονοτοξικότητα/in vitro μικροπυρηνικές δοκιμασίες γονοτοξικών καρκινογόνων

Η δοκιμασία έχει χρησιμοποιηθεί εκτενώς από τους εταίρους του ΕΚΕΕΜ (Αυτόνομο Πανεπιστήμιο Βαρκελώνης και Πανεπιστήμιο Πίζας) στο πλαίσιο της συμβατικής μελέτης για τη δοκιμασία κυτταρικού μετασχηματισμού. Η σύμβαση λήγει τον τρέχοντα μήνα και θα πραγματοποιηθεί τελική συνεδρίαση με τους εταίρους στο ΕΚΕΕΜ στις 26 Φεβρουαρίου 2003. Θα συζητηθεί το ενδεχόμενο έγκρισης.

- Δοκιμή αναπαραγωγικής τοξικότητας (ανδρική γονιμότητα) των κυτταρογραμμών Leydig.

Η σύμβαση η οποία απετέλεσε το αντικείμενο διαπραγματεύσεων δεν κατέστη δυνατόν να χρηματοδοτηθεί το 2002, και προβλέπεται η χρηματοδότησή της το 2003. Πρόκειται να ενσωματωθεί σε προγραμματιζόμένο Ολοκληρωμένο Έργο για την Αναπαραγωγική Τοξικότητα,πό τη διαχείριση του ΕΚΕΕΜ.

- Κυτταρικά συστήματα ενδοκρινούς διάσπασης για σύνδεσηποδοχέα

- Ενδοκρινική διάσπαση QSAR για την πρόβλεψη της σύνδεσηςποδοχέα

Το ΕΚΕΕΜ συμμετέσχε σε ελεγκτική πρωτοβουλία του Οργανισμού για την Οικονομική Συνεργασία και Ανάπτυξη (ΟΟΣΑ)· η πρώτη συνεδρίαση προβλέπεται για τον Μάρτιο του 2003.

- Οξεία συστημική τοξικότητα QSAR/DEREK

- Οφθαλμικός ερεθισμός QSAR ή ESR

Μέσω των κοινών προσπαθειών του Ευρωπαϊκού Γραφείου Χημικών Ουσιών (ECB) και του ΕΚΕΕΜ, το Κοινό Κέντρο Έρευνών (ΚΚΕρ) προτίθεται να δρομολογήσει αργότερα εντός του τρέχοντος έτους, την έγκριση QSAR για ορισμένους σκοπούς. Ωστόσο, ο λεπτομερής προγραμματισμός των μελετών έγκρισης QSAR πρόκειται να συζητηθεί σε επίπεδο ΟΟΣΑ εις ό,τι αφορά τα διεθνώς αναγνωρισμένα κριτήρια αποδοχής για QSAR. Προβλέπεται ότι θαπάρξει μια στοιχειώδης δέσμη κριτηρίων για την κρίση της ωριμότητας των QSAR για έγκριση (ισοδύναμων με τα κριτήρια ανάπτυξης δοκιμασιών του ΕΚΕΕΜ για την εισδοχή δοκιμασιών in vitro στην προεγκριτική φάση) καθώς και δέσμη πρόσθετων κριτηρίων για το τέλος της διαδικασίας έγκρισης QSAR, για την εξέταση της επιστημονικής εγκυρότητας των QSAR. Ως εκ τούτου, στην περίπτωση των QSAR που επιλέγονται για έγκριση, θα πρέπει να λαμβάνονταιπόψη ορισμένα κριτήρια αποδοχής. Για τον λόγο αυτό, είναι πιθανόν να αναθεωρηθεί το χρονοδιάγραμμα έγκρισης QSAR, βάσει ενός εις βάθος ελέγχου συγκεκριμένων QSAR, ο οποίος δεν διενεργήθηκε κατά τη φάση της κατάρτισης της έκθεσης του ΕΚΕΕΜ.

(1) Το Ευρωπαϊκό Κέντρο Έγκρισης Εναλλακτικών Μεθόδων, στην έκθεσή του Εναλλακτικές (χωρίς ναπεισέρχεται ή χρήση εισροών) μέθοδοι για χημικές δοκιμασίες: τρέχουσα κατάσταση και μελλοντικές προοπτικές.